User:Ilango Al/sandbox

பேராசிரியர் அ .கி.பரந்தாமனார் (Prof. Allikuzhi Krishnaswamy Paranthamanar) சென்னையில் 1902 ஆம்  ஆண்டு பிறந்தார். சென்னையில் உள்ள திருப்பவுல் மேனிலைப் பள்ளியிலும் (St. Paul’s High School, Vepery, Chennai) பச்சையப்பன் கல்லூரியிலும் (Pachaiyappa’s College) கல்வி கற்றார்.

தாம் படித்த பள்ளியில் தமிழ் ஆசிரியராகவும், பின்னர் மதுரை தியாகராசர் கல்லூரியில் (Thiagaraja College, Madurai) தமிழ் பேராசிரியராகவும் பணி புரிந்தார். அ .கி .பரந்தாமனார் தியாகராசர் கல்லூரி தமிழ்த்துறை தலைவராக பணி செய்தார். துரை அரங்கசாமி, இலக்குவனார், சிதம்பரநாதன் செட்டியார் போன்ற சம கால தமிழ் அறிஞர்கள் கல்லூரி தமிழ்த் துறையில் பணியாற்றினர்.

மதுரை தியாகராசர் கல்லூரியில் தமிழாசிரியராக பணியாற்றிய காலத்தில் தமிழை பரப்ப அருந்தொண்டாற்றிய பெருந்தொழிலதிபரும், தமிழறிஞரும் , பல கல்வி நிலையங்களையும், மதுரை வங்கியையும் நிறுவியவரும், கொடை வள்ளலும் திரு. கருமுத்து தியாகராச செட்டியார்  அவர்கள் மதுரையில் நடத்திவந்த "தமிழ்நாடு" என்ற நாளிதழின் ஞாயிறு மலரில் நான்று வருடமாக  "நல்ல தமிழ் எழுத வேண்டுமா?" என்னும் தலைப்பில் எழுதி வந்த கட்டுரைகளைப் பின்னர் விரிவு படுத்தி 1955இல் ஒரு நூலாக வெளியிட்டார்.

அ.கி.ப மாணவ பருவத்தில் இருந்தே கவிதை இயற்றும் ஆற்றல் பெற்றவர். கவிஞராக விரும்புகிறவர்கள் கற்று பயன்பெற அ.கி.ப எழுதிய நூல் "கவிஞராக". இவர் குழந்தைகளுக்காக எழுதிய "எங்கள் தோட்டம்" என்னும் கவிதைத்  தொகுப்புக்கு மத்திய அரசு பரிசு வழங்கியுள்ளது. இவருடைய கவிதைகள் தொகுக்கப்பட்டு "பரந்தானார் கவிதைகள்" என்னும் நூலாக வெளிவந்துள்ளது.

அ.கி.ப தமிழன்னைக்கு வழங்கிய கொடைகளுள் மற்றொன்று "மதுரை நாயக்கர் வரலாறு"; நானுறு ஆண்டுக்காலத்  தமிழ் வரலாற்றை நானுறு பக்கங்களில் தமிழில் அழகாக படைத்துள்ளார்.

அ.கி.ப பல்லாண்டுகள் தமிழ்ப்பணி புரிந்து பண்பட்டவர். தம் மாணவர்களுக்குக் கவிதை இயற்றும் கலையை இனிய எளிய  முறையில்  எடுத்துரைத்தவர். இக்காலக் கவிதைக்குரிய  நுட்பங்களை தெள்ளத்  தெளிவாகச் சொல்லித் தந்தவர்;  இவரிடம் பயின்று  கவிஞரானவர் பலர். கவிக்கோ அப்துல் ரகுமான், மீரா, நா. காமராசன், கவிஞர் மு. மேத்தா, இன்குலாப், பி.மூ. அப்துல்லா இவரிடம் யாப்பிலக்கணம் கற்றவர்கள்.

இவரது தமிழ் தொண்டைப் பாராட்டி 1962இல்  மதுரை எழுத்தார்கள் சங்கம் "பைந்தமிழ் பாவலர் " என்னும் பட்டத்தைப் பொண் பதக்கத்தில் பதித்துத்  தந்தது. 1981இல் தமிழக அரசு "திரு.வி.க" விருதினை அளித்தது.

ஒய்வு பெற்றபின் சென்னையில் தனது நண்பர் மே .வீ. வேணுகோபாலப் பிள்ளை அவர்களுடன் இரவு பள்ளியில் வித்துவான் பாடம் கற்பித்து வந்தார்.

1986ஆம் ஆண்டு அவர் ஈசனடி அடைந்தார்.

அ.கி.ப சிறந்த தமிழ் அறிஞர். அருமையான இலக்கண நூலாசிரியர்; இன்றமிழ்க் கவிஞர்; நாவல்ல பாவலர்; நலம் வல்ல பேச்சாளர்; எழுத்தாளர்.

அ.கி.பரந்தாமனார் நூல்கள் வெளியிடுவோர் : அல்லி நிலையம்

இலக்கணம்

நல்ல தமிழ் வேண்டுமா? (உரை நடை)

கவிஞராக (கவிதைக் கலை)

பேச்சாளராக (மேடை தமிழ் )

வரலாறு

மதுரை நாயக்கர் வரலாறு திருமலை நாயக்கர் வரலாறு தலை சிறந்த பாண்டிய மன்னர்கள்

வாழ்வியல்

வழக்கைக் கலை

மொழி பெயர்ப்பு

காமக் களிமகன் கோமஸ்

மானிடன் செய்த மாண்புறு செயல்கள்

கவிதைகள்

பரந்தாமனார் கவிதைகள்

எங்கள் தோட்டம்

இலக்கிய விமர்சனம்

பன்னிரு கட்டுரைகள்

பன்முகப் பார்வையாளன் பாரதி

தமிழ் இலக்கியம் கற்க

திருக்குறளும் புதுமைக் கருத்துக்களும்

References:

நல்ல தமிழ் எழுத  வேண்டுமா?, ஏழாம் பதிப்பின் முன்னுரை, அ. கி. பரந்தாமனார், 23-10-1984

கவிஞராக - ஆசிரியர் பற்றிய முன்னுரை

பல்துறை வித்தகர் அ கி  பரந்தாமனார், அ.கி.ப ஆய்வுக்  கருத்தரங்கு, மதுரை காமராசர் பல்கலைக்கழகம், பேராசிரியர்  மறைமலை  இலக்குவனர் தலைமையுரை

பண்பார் பேராசிரியர் பரந்தாமனார் சுவையான தகவலின் தொகுப்பு, பேராசிரியர் இரா. மோகன், மதுரை காமராசர் பல்கலைக்கழகம், தமிழ் ஆலோசனை குழு உறுப்பினர், சாகித்ய அகாடமி

https://www.thehindu.com/news/national/tamil-nadu/karunanidhi-charms-cadre-family-members-with-a-smile/article24074333.ece